Príloha č. 1

Členenie ostatných ústredných orgánov štátnej správy a ďalších orgánov štátnej správy na ústrednej úrovni s celoslovenskou pôsobnosťou
(Platný stav)

I.  Ostatné ústredné orgány štátnej správy zriadené podľa kompetenčného zákona

A.)
Spôsob kreovania: predsedu/riaditeľa vymenúva a odvoláva vláda SR (osobitné postavenie má Úrad vlády SR, vedúci ktorého je zodpovedný predsedovi vlády SR)
Spôsob rozpočtovania: vlastná rozpočtová kapitola 
Počet orgánov: 7

1. Úrad vlády SR
•	je ústredným orgánom štátnej správy pre kontrolu plnenia úloh súvisiacich s výkonom štátnej správy, kontrolu plnenia úloh z uznesení vlády a pre kontrolu vybavovania sťažností a petícií
•	zákonná úprava: zákon č. 575/2001 o organizácii činnosti vlády a ÚŠS, zákon č. 10/1996 Z.z. o kontrole v štátnej správe v znení neskorších predpisov
•	spôsob kreovania štatutárneho zástupcu (ďalej len „spôsob kreovania“):  vedúceho vymenúva a odvoláva vláda, je zodpovedný predsedovi vlády 
                                                        
2. Úrad geodézie, kartografie a katastra sr 
•	je ústredným orgánom štátnej správy pre  geodéziu, kartografiu a kataster nehnuteľností
•	vypracúva koncepcie rozvoja geodetických a kartografických činností
•	určuje záväzné geodetické systémy a lokalizačné štandardy 
•	 zabezpečuje zriaďovanie a aktualizáciu geodetických základov 
•	zabezpečuje tvorbu a vydávanie máp územného a správneho členenia SR
•	zabezpečuje stabilizovanie a vymeriavanie geodetických bodov štátnej hranice
•	zákonná úprava:  zákon č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, zákon č. 215/1995 Z.z. o geodézii a kartografii, zákon č.  575/2001 o organizácii činnosti vlády a ÚŠS
•	spôsob kreovania:  predsedu vymenúva a odvoláva vláda SR

3. Úrad jadrového dozoru sr  
•	je ústredným orgánom štátnej správy pre oblasť jadrového dozoru
•	bezpečnosť jadrových zariadení
•	dozor nad rádioaktívnymi odpadmi a materiál   
•	kontrola a evidencia jadrových materiálov
•	využitie jadrovej energie
•	zákonná úprava: zákon č. 130/1998 Z.z. o mierovom využívaní jadrovej energie a o zmene a doplnení zákona č. 174/1968 Zb. o štátnom odbornom dozore nad bezpečnosťou práce v znení zákona NR SR č. 256/1994 Z.z. v znení neskorších predpisov, zákon č. 575/2001 o organizácii činnosti vlády a ÚŠS
•	spôsob kreovania:  predsedu vymenúva a odvoláva vláda SR

4. Úrad pre normalizáciu, metrológiu a skúšobníctvo sr 
•	je ústredným orgánom štátnej správy pre oblasť technickej normalizácie, metrológie, kvality a posudzovania zhody
•	vypracúva koncepciu štátnej politiky
•	vykonáva metodickú činnosť
•	dozerá na plnenie úloh v tejto oblasti 
•	zákonná úprava:  zákon č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, zákon č. 142/2000 Z.z. o metrológii a o zmene a doplnení niektorých zákonov, zákon č. 575/2001 Z.z. o organizácii činnosti vlády a ÚŠS 
•	spôsob kreovania:  predsedu vymenúva a odvoláva vláda SR

5. Úrad priemyselného vlastníctva sr 
•	je ústredným orgánom štátnej správy pre oblasť priemyselného vlastníctva, vykonáva štátnu správu v oblasti ochrany vynálezov, priemyselných vzorov, úžitkových vzorov, topografie polovodičových výrobkov, ochranných známok a označovania pôvodu výrobkov
•	zákonná úprava: pôsobí na základe zákona 575/2001 o organizácii činnosti vlády a ÚŠS
•	spôsob kreovania:  predsedu vymenúva a odvoláva vláda SR

6. Správa štátnych hmotných rezerv sr 
•	je ústredným orgánom štátnej správy pre štátne hmotné rezervy a pre koordináciu a metodické usmerňovanie opatrení na riešenie stavu ropnej núdze
•	orgán pre financovanie, obmenu, zámenu, pôžičky, uvoľňovanie, skladovanie, ochraňovanie a kontrolu štátnych hmotných rezerv 
•	zákonná úprava:  zákon č. 82/1994 o štátnych hmotných rezervách v znení neskorších predpisov
zákon č. 575/2001 o organizácii činnosti vlády a ÚŠS 
•	spôsob kreovania: predsedu vymenúva a odvoláva vláda SR

7. Národný bezpečnostný úrad SR
•	je ústredným orgánom štátnej správy na ochranu utajovaných skutočností, šifrovú službu a elektronický podpis
•	zákonná úprava: zákon č. 241/2001 Z.z. o ochrane utajovaných skutočností a o zmene a doplnení niektorých zákonov v znení neskorších predpisov, zákon č. 215/2002 Z.z. o elektronickom podpise a o zmene a doplnení niektorých zákonov, zákon č. 575/2001 o organizácii činnosti vlády a ÚŠS 
•	spôsob kreovania: riaditeľa vymenúva a odvoláva vláda SR

B.)
Spôsob kreovania: predsedu vymenúva a odvoláva vláda SR, ale odvolanie je možné iba zo zákonom presne vymedzených dôvodov
Spôsob rozpočtovania: vlastná rozpočtová kapitola 
Počet orgánov: 1

1. Úrad pre verejné obstarávanie  SR
•	je ústredným orgánom štátnej správy pre verejné obstarávanie 
•	vypracúva koncepcie, vykonáva dohľad nad verejným obstarávaním
•	vyhlasuje prepočty finančných limitov pre nadlimitné metódy verejného obstarávania do slovenskej meny
•	vedie zoznam podnikateľov
•	pripravuje programy odbornej prípravy a preškoľovania
•	vydáva preukazy o odbornej spôsobilosti a vedie zoznam odborne spôsobilých osôb
•	zákonná úprava: zákon 523/2003 Z.z. o verejnom obstarávaní a o zmene zákona č. 575/2001 Z.z. o organizácii ústrednej štátnej správy v znení neskorších predpisov 
•	spôsob kreovania: predseda vymenovaný/odvolávaný vládou SR (odvolanie len pre odsúdenie pre úmyselný trestný čin alebo vykonávaním nezlučiteľnej činnosti s funkciou) 

C.)
Spôsob kreovania: predsedu vymenúva a odvoláva prezident 
Poznámka k spôsobu odvolania: zákonné dôvody na odvolanie predsedov týchto troch orgánov z funkcie nie sú totožné 
Spôsob rozpočtovania: vlastná rozpočtová kapitola 
Počet orgánov:  3

1. Protimonopolný úrad sr  
•	je ústredným orgánom štátnej správy na ochranu a podporu hospodárskej súťaže
•	vytváranie podmienok pre rozvoj konkurencie  
•	zamedzenie vzniku a udržiavaniu monopolného postavenia
•	zákonná úprava:  zákon č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy SR v znení neskorších predpisov v znení neskorších predpisov, zákon č. 575/2001 o organizácii činnosti vlády a ÚŠS
•	spôsob kreovania: Predsedu vymenúva a odvoláva prezident na návrh vlády, prezident predsedu odvolá na základe zákonom vymedzených dôvodov (vykonávanie funkcie alebo činnosti nezlučiteľnej s výkonu funkcie predsedu úradu, právoplatné odsúdenie za trestný čin, právoplatne pozbavený spôsobilosti na právne úkony, nevykonávanie funkcie dlhšie ako šesť po sebe nasledujúcich kalendárnych mesiacov); funkčné obdobie je 5 rokov; tú istú osobu možno vymenovať za predsedu úradu najviac na dve funkčné obdobia nasledujúce za sebou.

2. Štatistický úrad sr  
•	je ústredným orgánom štátnej správy pre oblasť štátnej štatistiky a plní špecifické úlohy v oblasti prípravy volieb a referend a spracovaní ich výsledkov 
•	Úlohy v oblasti informatiky, vo vzťahu k štátnemu rozpočtu, pri správe majetku štátu, na úseku obrany, na úseku medzinárodných vzťahov vrátane európskej integrácie
•	zákonná úprava: zákon č. 540/2001 Z.z. o štátnej štatistike, zákon č. 45/1993 o štátnych štatistických zisťovaniach vykonávaných u obyvateľstva, zákon č.  261/1995 o štátnom informačnom systéme a ďalšie všeobecne záväzné právne predpisy upravujúce oblasť štátnej štatistiky a oblasť informatiky, zákon č. 575/2001 o organizácii činnosti vlády a ÚŠS
•	spôsob kreovania:  predsedu vymenúva a odvoláva prezident na návrh vlády, prezident predsedu odvolá na základe zákonom vymedzených dôvodov (prestal spĺňať predpoklady na výkon funkcie alebo neodstránil dôvody nezlučiteľnosti výkonu funkcie, právoplatné odsúdenie za trestný čin, právoplatne pozbavený spôsobilosti na právne úkony alebo jej obmedzenie); funkčné obdobie je 5 rokov; tú istú osobu možno vymenovať za predsedu úradu najviac na dve funkčné obdobia nasledujúce za sebou.
   3. Úrad pre štátnu službu SR
•	je ústredným orgánom štátnej správy pre štátnu službu
•	výberové konanie na prípravnú a dočasnú štátnu službu 
•	riadi vzdelávanie v štátnej službe  
•	kontroluje dodržiavanie zákona o štátnej službe  
•	určuje kritériá služobného hodnotenia štátnych zamestnancov
•	vypracúva koncepcie sociálnej starostlivosti v štátnej službe 
•	vydáva Etický kódex štátneho zamestnanca
•	zákonná úprava: úrad pôsobí na základe zákona 575/2001 o organizácii činnosti vlády a organizácii ÚŠS a zákona č. 312/2001 o štátnej službe a o zmene a doplnení niektorých zákonov v znení neskorších predpisov
•	spôsob kreovania: Predsedu vymenúva a odvoláva prezident na návrh vlády (pre zdravotnú nespôsobilosť dlhšiu ako 6 mesiacov, ak prestal spĺňať predpoklady podľa zákona alebo ak porušuje všeobecne záväzné právne predpisy), funkčné obdobie je 5 rokov

V rámci ostatných ústredných orgánov štátnej správy podľa „kompetenčného“ zákona existujú aj  dve výnimky pri kreovaní podpredsedov úradov. V zásade podpredsedov vymenúva a odvoláva vláda na návrh príslušného predsedu (§22 ods. 10 „kompetenčného“ zákona). Podpredsedu Úradu pre štátnu službu a Protimonopolného úradu však vymenúva a odvoláva predseda úradu.

II.	Orgány štátnej správy na ústrednej úrovni, ktoré sú rozpočtovými organizáciami a sú zriadené osobitným zákonom, avšak nie sú podriadené inému orgánu štátnej správy na ústrednej úrovni 
A.)
Spôsob kreovania: predsedu volí a odvoláva národná rada 
Spôsob rozpočtovania: vlastné rozpočtové kapitoly 
Počet orgánov: 4 

1.	Úrad na ochranu osobných údajov SR
•	je orgánom štátnej správy na ochranu základných práv a slobôd fyzických a právnických osôb pri spracúvaní ich osobných údajov, ktorý vykonáva nezávislý dozor nad ochranou osobných údajov
•	sleduje a kontroluje stav ochrany osobných údajov, registráciu informačných systémov  a evidenciu o informačných systémoch 
•	vydáva záväzné stanovisko pri pochybnostiach o cezhraničnom toku osobných údajov
•	vybavuje sťažnosti  porušenia ochrany osobných údajov, ukladá sankcie, podáva oznámenie orgánom činným v trestnom konaní 
•	podieľa sa na príprave všeobecne záväzných právnych predpisov v oblasti ochrany osobných údajov
•	úrad je rozpočtovou organizáciou (návrh rozpočtu predkladá NR SR ako súčasť návrhu Úradu vlády SR)
•	zákonná úprava: zákon č. 428/2002 Z.z. o ochrane osobných údajov
•	spôsob kreovania: Predsedu na návrh vlády volí/odvoláva NRSR. Funkčné obdobie je päť rokov. Predseda úradu nemôže byť členom politickej strany ani politického hnutia. Za svoju činnosť zodpovedá predseda NRSR. Výkon funkcie predsedu končí vzdaním sa funkcie, stratou voliteľnosti za poslanca NRSR, odsúdením za úmyselný trestný čin, výkonom činnosti, ktorá je nezlučiteľná s výkonom jeho funkcie, alebo smrťou. NRSR môže odvolať z funkcie predsedu 
ak mu zdravotný stav (najmenej počas jedného roka) nedovoľuje riadne vykonávať povinnosti vyplývajúce z jeho funkcie, ak porušil povinnosť zachovávať mlčanlivosť o skutočnostiach týkajúcich sa obsahu osobných údajov, o ktorých sa dozvedel počas výkonu funkcie

2.	Telekomunikačný úrad SR
•	je orgánom štátnej správy v telekomunikáciách, ktorý vykonáva štátnu reguláciu telekomunikačných činností
•	vykonáva štátnu reguláciu telekomunikačných činností
•	zabezpečuje medzinárodné vzťahy v oblasti telekomunikácií 
•	spolupracuje s Radou SR pre rozhlasové a televízne vysielanie 
•	ukladá sankcie
•	úrad je rozpočtovou organizáciou
•	zákonná úprava: zákon č. 195/2000 Z.z. o telekomunikáciách v znení neskorších predpisov	
•	spôsob kreovania:  Na čele úradu je predseda, ktorého na návrh vlády volí a odvoláva NR SR. Funkčné obdobie predsedu je šesť rokov. Predseda úradu nesmie počas výkonu funkcie vykonávať funkciu v politickej strane alebo v politickom hnutí, ani pôsobiť v ich prospech, vykonávať funkciu v inom štátnom orgáne alebo v orgáne právnickej osoby zriadenej zákonom ako verejnoprávna inštitúcia, byť zamestnancom, spoločníkom ani konateľom právnickej osoby vykonávajúcej telekomunikačné činnosti, ani pôsobiť v jej prospech alebo neprospech. Predsedu možno pred uplynutím funkčného obdobia odvolať, ak si neplní povinnosti podľa zákona 195/2000, bol právoplatne odsúdený za úmyselný trestný čin alebo za trestný čin súvisiaci s výkonom funkcie, alebo počas najmenej šiestich mesiacov nemôže vykonávať svoju funkciu.
3.	Poštový úrad SR 
•	je orgánom štátnej správy v poštových službách, ktorý vykonáva štátnu reguláciu poštových služieb
•	udržiavanie konkurenčného prostredia na trhu poštových služieb, určovanie všeobecných pravidiel poskytovania poštových služieb
•	vykonáva štátny dohľad nad poskytovaním poštových služieb
•	zabezpečuje medzinárodné vzťahy v oblasti poštových služieb
•	úrad je rozpočtovou organizáciou
•	zákonná úprava:  zákon č. 507/2001 o poštových službách
•	spôsob kreovania: predsedu na návrh vlády volí a odvoláva NRSR.
Funkčné obdobie je šesťročné. Predseda nesmie počas výkonu funkcie vykonávať funkciu v politickej strane alebo v politickom hnutí, vykonávať funkciu v inom štátnom orgáne ani byť členom orgánu právnickej osoby, ktorá bola zákonom zriadená ako verejnoprávna inštitúcia, byť zamestnancom, spoločníkom, konateľom ani členom orgánu poštového podniku ani pôsobiť v jeho prospech alebo neprospech. Pred uplynutím funkčného obdobia zaniká výkon funkcie predsedu len vzdaním sa funkcie, odvolaním z funkcie, smrťou alebo vyhlásením za mŕtveho. Predsedu možno odvolať, ak neplní povinnosti podľa zákona 507/2001, vykonáva činnosť nezlúčiteľnú s funkciou predsedu, bol právoplatne odsúdený za úmyselný trestný čin alebo za iný trestný čin súvisiaci s výkonom funkcie, nevykonáva funkciu najmenej šesť mesiacov.

4.	Rada pre vysielanie a retransmisiu
•	je orgánom štátnej správy v oblasti vysielania a retransmisie, ktorý presadzuje záujmy verejnosti pri uplatňovaní práva na informácie, slobody prejavu a práva na prístup ku kultúrnym hodnotám a vzdelaniu a vykonáva štátnu reguláciu v oblasti vysielania a retransmisie
•	rada je právnickou osobou
•	rada hospodári s vlastným rozpočtom podľa zákona č. 303/1995 Z. z. o rozpočtových pravidlách v znení neskorších predpisov a jej činnosť sa uhrádza zo štátneho rozpočtu, výdavky na činnosť rady sa uhrádzajú zo štátneho rozpočtu a príjmy rady sú príjmami štátneho rozpočtu. Rada predkladá Ministerstvu financií Slovenskej republiky návrh svojho rozpočtu na nasledujúci rok spolu s jeho odôvodnením. Rozpočet rady po predchádzajúcom prerokovaní v príslušnom výbore národnej rady schvaľuje národná rada.
•	zákonná úprava:	zákon č. 308/2000 Z.z. o vysielaní a retransmisii a o zmene zákona č. 195/2000 Z.z. o telekomunikáciách v znení neskorších predpisov
•	spôsob kreovania: Rada má deväť členov, ktorých volí a odvoláva národná rada.
Návrhy kandidátov na členov rady môžu výboru národnej rady predkladať poslanci, profesijné inštitúcie a občianske združenia pôsobiace v oblasti audiovízie, hromadných informačných prostriedkov, kultúry, vedy, vzdelávania, športu, registrované cirkvi a náboženské spoločnosti a občianske združenia občanov so zdravotným postihnutím prostredníctvom Koordinačného výboru pre otázky zdravotne postihnutých občanov Slovenskej republiky. Rada zo svojich členov volí predsedu rady a podpredsedu rady.

B.)
Spôsob kreovania: predsedom je predseda regulačnej rady, ktorú vymenúva prezident
Spôsob rozpočtovania: nemá vlastnú rozpočtovú kapitolu
Počet orgánov: 1
1.	Úrad pre reguláciu sieťových odvetví sr
•	je orgánom štátnej správy, ktorý vykonáva štátnu reguláciu v sieťových odvetviach (výroba, výkup, tranzit a rozvod elektriny, plynu, tepla, výroba a dodávka pitnej vody a odvedenie a čistenie odpadovej vody), cieľom jeho činnosti je vytváranie a podpora prostredia blízkeho konkurenčnému prostrediu, podpora pôsobenia trhových síl, ochrana spotrebiteľa, ochrana podnikateľov, aby dosiahli primeranú návratnosť investícií a zabezpečovanie spoľahlivej, hospodárnej a kvalitnej dodávky tovarov a služieb
•	úrad je rozpočtovou organizáciou
•	zákonná úprava: zákon č. 276/2001 Z.z. o regulácii v sieťových odvetviach a o zmene a doplnení niektorých zákonov v znení neskorších predpisov
•	spôsob kreovania: Na čele úradu je predseda. Predsedom úradu je predseda regulačnej rady. Regulačná rada má šesť členov, vymenúva a odvoláva ich prezident SR (troch členov na návrh NR SR a troch na návrh vlády SR.) Členstvo v regulačnej rade zaniká uplynutím funkčného obdobia, vzdaním sa funkcie, odvolaním z funkcie, smrťou alebo vyhlásením za mŕtveho. Prezident SR môže odvolať člena regulačnej rady, ak po čas dlhší ako šesť mesiacov nevykonáva svoju funkciu.

III.	 Právnická osoba na ústrednej úrovni zriadená osobitným zákonom
Počet orgánov: 1
Úrad pre finančný trh SR
•	vykonáva dohľad nad činnosťou subjektov kapitálového 
•	vedie konania v oblasti kapitálového trhu a poisťovníctva 
•	spolupracuje s Ministerstvom financií Slovenskej republiky na príprave návrhov všeobecne záväzných právnych predpisov v oblasti kapitálového trhu a poisťovníctva
•	spolupracuje a vymieňa si informácie v rozsahu a za podmienok ustanovených týmto zákonom so zahraničnými orgánmi dohľadu v oblasti kapitálového trhu a poisťovníctva
•	Zákonná úprava úrad bol zriadený zákonom č. 96/2002 Z. z. o dohľade nad finančným trhom a o zmene a doplnení niektorých zákonov
•	Spôsob kreovania:  generálneho riaditeľa vymenúva odvoláva vláda, funkčné obdobie je 4 roky.

IV.	Orgány štátnej správy na ústrednej úrovni zriadené osobitným zákonom, ktoré sú rozpočtovými organizáciami a ktoré sú podriadené ministerstvám

A.)
Spôsob kreovania: predsedu vymenúva a odvoláva minister bez zákonného obmedzenia
Spôsob rozpočtovania: vlastná rozpočtová kapitola 
Počet orgánov:  14
1.	Letecký úrad SR
•	je orgánom štátnej správy v civilnom letectve 
•	sleduje a vyhodnocuje úroveň a bezpečnosť poskytovania letových prevádzkových služieb
•	určuje požiadavky na ich výkon
•	schvaľuje súvisiacu dokumentáciu a ukladá opatrenia na odstránenie zistených nedostatkov
•	úrad je rozpočtovou organizáciou 
•	zákonná úprava:  zákon č. 143/1998 Z.z. o civilnom letectve (letecký zákon) v znení neskorších predpisov
•	Spôsob kreovania: za úrad zodpovedný riaditeľ (vymenúva a odvoláva ho minister)

2.	Štátny dráhový úrad SR
•	je orgánom štátnej správy, ktorý vykonáva štátnu správu vo veciach dráh (dráhový správny úrad)
•	pôsobí vo veciach: železničných dráh, vozidiel lanových, dráh, električkových, trolejbusových, špeciálnych a lanových dráh 
•	štátny odborný technický dozor nad určenými technickými zariadeniami, nad určenými činnosťami a nad odbornou spôsobilosťou osôb vykonávajúcich činnosti na týchto zariadeniach 
•	úrad je rozpočtovou organizáciou
•	zákonná úprava: Zákon NR SR č. 164/1996 Z.z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov 
•	Spôsob kreovania: úrad riadi riaditeľ (vymenúva a odvoláva ho minister)
3.	Štátna plavebná správa SR
•	je orgánom štátnej správy pre vnútrozemskú plavbu a prístavy
•	vykonáva štátny odborný dozor nad správou a údržbou vodných ciest a prístavov, prevádzkou plavidiel, nad spôsobilosťou plavidiel a nad odstránením trvalo vyradených plavidiel
•	vykonáva dozor nad dodržiavaním pravidiel bezpečnosti vnútrozemskej plavby,
dáva súhlas na výkon činností na vodnej ceste, výstavbu vodných ciest a prístavov
vydáva a odníma lodné osvedčenia, preukazy odbornej spôsobilosti členov posádok
•	vedie evidenciu vodných ciest, evidenciu plavidiel 
•	ukladá sankcie
•	vykonáva odborné vyšetrovanie plavebných nehôd
•	úrad je rozpočtovou organizáciou 
•	zákonná úprava:  Zákon č. 338/2000 Z.z. o vnútrozemskej plavbe a o zmene a doplnení niektorých zákonov 338/2000 o vnútrozemskej plavbe
•	spôsob kreovania: za úrad je zodpovedný riaditeľ (vymenúva/odvoláva ho   minister)
4.	Ústredné daňové riaditeľstvo SR
•	je daňovým orgánom zriadeným pre územné obvody všetkých daňových úradov, ktorý najmä vykonáva dohľad nad činnosťou daňových úradov, vykonáva kontrolu dodržiavania práv a povinností daňových subjektov, vykonáva štátny dozor nad prevádzkovaním lotérií a iných podobných hier, rozhoduje ako druhostupňový orgán v daňovom konaní, vykonáva daňovú kontroluje daňovým orgánom 
•	určuje vnútornú organizáciu daňových úradov 
•	navrhuje zmenu sídiel daňových úradov a ich počtu 
•	vypracúva koncepciu rozvoja daňovej správy 
•	oznamuje podozrenia zo spáchania daňových trestných činov orgánom činným v trestnom konaní
•	vytvára, udržiava a prevádzkuje daňový informačný systém, vedie centrálny register všetkých daňových subjektov
•	úrad je rozpočtovou organizáciou 
•	zákonná úprava:  zákon č. 511/1992 o správe daní a poplatkov a o zmenách v sústave územných finančných orgánov, zákon č. 150/2001 Z.z. o daňových orgánoch a ktorým sa mení a dopĺňa zákon č. 440/2000 Z.z. o správach finančnej kontroly v znení  neskorších predpisov
•	spôsob kreovania: ÚDR riadi generálny riaditeľ, ktorého vymenúva a odvoláva minister financií. Vnútornú organizáciu daňového riaditeľstva schvaľuje minister financií na návrh generálneho riaditeľa. 
5. Colné riaditeľstvo SR
•	je orgánom štátnej správy v colníctve, ktorý vykonáva colný dohľad nad dodržiavaním colných predpisov, robí opatrenia na zabránenie protiprávnemu konaniu pri dovoze, vývoze a tranzite tovaru a plní ďalšie úlohy v oblasti colnej politiky, a ktorý riadi colné úrady
•	úrad je rozpočtovou organizáciou
•	zákonná úprava: zákon č. 240/2001 Z.z. o orgánoch štátnej správy v colníctve v znení neskorších predpisov
•	spôsob kreovania:  generálneho riaditeľa vymenúva a odvoláva minister financií

6. Agentúra pre riadenie dlhu a likvidity
•	je orgánom štátnej správy, ktorý pripravuje úverové zmluvy, realizuje splácanie štátneho dlhu, zabezpečuje vydávanie štátnych cenných papierov a vykonáva ďalšie činnosti podľa zákona o štátnej pokladnici
•	je rozpočtovou organizáciou
•	Zákonná úprava:	Zákon č. 291/2002 Z.z. o štátnej pokladnici a o zmene a doplnení niektorých zákonov
•	spôsob kreovania: riaditeľa vymenúva a odvoláva minister financií

7. Puncový úrad SR
•	je orgánom štátnej správy na úseku puncovníctva a skúšania drahých kovov
•	je rozpočtovou organizáciou
•	zákonná úprava:	zákon č. 125/1993 Z.z. o orgánoch štátnej správy SR na úseku puncovníctva a skúšania drahých kovov
•	spôsob kreovania:  na čele je riaditeľ, ktorého vymenúva a odvoláva minister hospodárstva

8. Štátna energetická inšpekcia
•	je orgánom štátnej správy, ktorý vykonáva štátny dozor nad dodržiavaním zákona o energetike, všeobecne záväzných právnych predpisov vydaných na jeho základe a plnením opatrení uložených podľa tohto zákona
•	je rozpočtovou organizáciou
•	zákonná úprava: 	zákon č. 70/1998 Z.z. o energetike v znení neskorších predpisov
•	spôsob kreovania:  inšpekciu riadi a za jej činnosť zodpovedá ústredný riaditeľ, ktorého vymenúva a odvoláva minister hospodárstva

9. Slovenská obchodná inšpekcia
•	je orgánom štátnej správy vykonávajúcim štátnu kontrolu predaja výrobkov a poskytovania služieb spotrebiteľom na vnútornom trhu 
•	je rozpočtovou organizáciou
•	zákonná úprava:	zákon č. 128/2002 Z.z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v v znení neskorších predpisov
•	spôsob kreovania:  na čele inšpekcie je ústredný riaditeľ, ktorého vymenúva a odvoláva minister hospodárstva

10. Hlavný banský úrad
•	je orgánom štátnej banskej správy, ktorý plní úlohy hlavného dozoru nad dodržiavaním banského zákona a ďalších všeobecné záväzných právnych predpisov
•	je rozpočtovou organizáciou
•	zákonná úprava:	zákon SNR č. 51/1988 Zb. o banskej činnosti, výbušninách a štátnej banskej správe v v znení neskorších predpisov
•	spôsob kreovania:  na čele úradu je predseda, ktorého vymenúva a odvoláva minister hospodárstva

11. Plemenárska inšpekcia SR
•	je orgánom štátnej správy na úseku plemenárskeho dozoru, ktorý je oprávnený dozerať, ako plemenárske organizácie a chovateľské organizácie, chovateľské podniky, chovatelia, vlastníci, držitelia a osoby oprávnené na insemináciu dodržiavajú podmienky a plnia povinnosti a opatrenia ustanovené zákonom.
•	zákon explicitne neustanovuje právnu formu, ide o rozpočtovú organizáciu, ktorá bola zriadená v roku 1994 rozhodnutím ministra pôdohospodárstva.
•	zákonná úprava: zákon č. 194/1998 Z.z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov
•	spôsob kreovania:  na čele plemenárskej inšpekcie je riaditeľ, ktorého vymenúva a odvoláva minister pôdohospodárstva

12. Národný inšpektorát práce
•	je orgánom štátnej správy v oblasti inšpekcie práce, ktorý riadi a kontroluje inšpektoráty práce
•	je rozpočtovou organizáciou
•	zákonná úprava: zákon č. 95/2000 Z.z. o inšpekcii práce a o zmene a doplnení niektorých zákonov v v znení neskorších predpisov
•	spôsob kreovania:  Národný inšpektorát práce riadi a za jeho činnosť zodpovedá generálny inšpektor práce, ktorého vymenúva a odvoláva minister práce, sociálnych vecí a rodiny

13. Slovenská inšpekcia životného prostredia
•	je orgánom štátnej správy pre ochranu prírody a krajiny, orgánom štátneho dozoru prostredníctvom ktorého ministerstvo vykonáva štátny dozor vo veciach ochrany prírody a krajiny
•	zákon explicitne neustanovuje právnu formu, ide o rozpočtovú organizáciu
•	zákonná úprava: zákon č. 543/2002 Z.z. o ochrane prírody a krajiny, zákon SNR č. 595/1990 Zb. o štátnej správe pre životné prostredie v v znení neskorších predpisov
•	spôsob kreovania:  zákon explicitne nedefinuje, štatutárneho zástupcu vymenúva a odvoláva minister

14. Štátny ústav pre kontrolu liečiv
•	je orgánom štátnej správy na úseku humánnej farmácie
•	zákon explicitne neustanovuje právnu formu, ide o rozpočtovú organizáciu
•	zákonná úprava: zákon č. 140/1998 Z.z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v v znení neskorších predpisov
•	spôsob kreovania:  zákon explicitne nedefinuje, štatutárneho zástupcu vymenúva a odvoláva minister

B.)
Spôsob kreovania: predsedu vymenúva a odvoláva minister, ale pri menovaní existujú obmedzenia
Spôsob rozpočtovania: vlastná rozpočtová kapitola 
Počet orgánov:  2

1. Štátna veterinárna a potravinová správa SR
•	je orgánom štátnej správy vo veterinárnej oblasti a orgánom potravinového dozoru, ktorý riadi, usmerňuje a kontroluje výkon štátnej správy, ktorý uskutočňujú krajské veterinárne a potravinové správy, regionálne veterinárne a potravinové správy a ústav kontroly veterinárnych liečiv
•	je rozpočtovou organizáciou
•	zákonná úprava: zákon č. 488/2002 Z.z. o veterinárnej starostlivosti a o zmene niektorých zákonov, zákon č. 152/1995 Z.z. o potravinách v znení neskorších predpisov
•	spôsob kreovania: na čele je ústredný riaditeľ, ktorého z úradných veterinárnych lekárov vymenúva a odvoláva minister pôdohospodárstva

2. Pamiatkový úrad SR
•	je orgánom špecializovanej štátnej správy na ochranu pamiatkového fondu
•	vykonáva štátnu správu s celoslovenskou pôsobnosťou vo veciach zverených mu zákonom
•	vykonáva v druhom stupni štátnu správu na úseku ochrany pamiatkového fondu vo veciach, o ktorých v prvom stupni rozhodujú krajské pamiatkové úrady.
•	je rozpočtovou organizáciou
•	zákonná úprava: zákon č. 49/2002 Z.z. o ochrane pamiatkového fondu
•	spôsob kreovania:  Pamiatkový úrad riadi a za jeho činnosť zodpovedá generálny riaditeľ, ktorého po prerokovaní s Pamiatkovou radou vymenúva a odvoláva minister. Pamiatková rada je odborný poradný a iniciatívny orgán ministerstva pre zásadné otázky ochrany pamiatkového fondu, jej členov vymenúva minister kultúry na trojročné obdobie.

C.)
Spôsob kreovania: predsedu vymenúva a odvoláva minister, ale odvolanie je možné iba zo zákonom presne vymedzených dôvodov
Spôsob rozpočtovania: vlastná rozpočtová kapitola 
Počet orgánov:  1

1. Štátna školská inšpekcia
•	je orgánom štátnej správy v školstve, ktorý plní funkciu kontroly štátu nad úrovňou pedagogického riadenia, nad úrovňou výchovy a vzdelávania a materiálno-technických podmienok v školách,  školských zariadeniach, v strediskách praktického vyučovania, na pracoviskách praktického vyučovania, v strediskách odbornej praxe a vo vzdelávacích ustanovizniach
•	je rozpočtovou organizáciou
•	zákonná úprava: zákon SNR č. 542/1990 Zb. o štátnej správe v školstve a školskej samospráve v v znení neskorších predpisov
•	spôsob kreovania:  Štátnu školskú inšpekciu riadi hlavný školský inšpektor, ktorého vymenúva a odvoláva minister školstva na päťročné funkčné obdobie. Hlavného školského inšpektora môže minister školstva odvolať len zo zákonom vymedzených dôvodov: ak bol právoplatne odsúdený za úmyselný trestný čin, neplní si povinnosti podľa zákona alebo ak poruší všeobecne záväzné právne predpisy platné v oblasti školstva.

V.	Orgány štátnej správy na ústrednej úrovni zriadené osobitným zákonom, ktoré sú podriadené inému orgánu štátnej správy na ústrednej úrovni ako ministerstvu
Spôsob rozpočtovania: nemajú vlastnú rozpočtovú kapitolu
Počet orgánov:  3

1. Slovenský metrologický inšpektorát
•	je (celoslovenským) orgánom štátnej správy pre oblasť metrológie, je orgánom metrologického dozoru a plní funkciu orgánu dohľadu v oblasti meradiel
•	je právnická osoba so sídlom v Bratislave, 
•	je orgánom metrologického dozoru
•	kontroluje, ako orgány štátnej správy, podnikatelia a iné právnické osoby  plnia povinnosti ustanovené týmto zákonom
•	môže udeliť pokuty, ktoré sú príjmom štátneho rozpočtu 
•	zákonná úprava: zákon č. 142/2000 Z.z. o metrológii a o zmene a doplnení niektorých
•	spôsob kreácie: zákon č. 142/2000 Z.z. o metrológii neupravuje spôsob kreovania štatutárneho orgánu, odvolacím orgánom proti rozhodnutiam metrologického inšpektorátu je Úrad pre normalizáciu, metrológiu a skúšobníctvo SR

2. Slovenský metrologický ústav
•	je (celoslovenským) orgánom štátnej správy pre oblasť metrológie, ktorý plní úlohy národnej metrologickej inštitúcie SR
•	je právnická osoba so sídlom v Bratislave, 
•	zákonná úprava:	zákon č. 142/2000 Z.z. o metrológii a o zmene a doplnení niektorých zákonov
•	spôsob kreácie: zákon č. 142/2000 Z.z. o metrológii neupravuje spôsob kreovania štatutárneho orgánu, odvolacím orgánom proti rozhodnutiam ústavu je Úrad pre normalizáciu, metrológiu a skúšobníctvo SR

3. Ústav štátnej kontroly veterinárnych biopreparátov a liečiv
•	je orgánom štátnej správy na úseku veterinárnych liečiv
•	je rozpočtová organizácia, ktorá je finančnými vzťahmi zapojená na rozpočet štátnej veterinárnej a potravinovej správy.
•	zákonná úprava: zákon č. 488/2002 Z.z. o veterinárnej starostlivosti a o zmene niektorých zákonov
•	spôsob kreácie:  na čele je riaditeľ, ktorého z úradných veterinárnych lekárov vymenúva a odvoláva ústredný riaditeľ štátnej veterinárnej a potravinovej správy

VI.	Orgány štátnej správy na ústrednej úrovni zriadené osobitným zákonom, ktoré sú rozpočtovými organizáciami a ktoré sú vecne podriadené ministerstvám, ale nie personálne 

Počet orgánov: 1

1. Štátna pokladnica
•	je orgánom štátnej správy, ktorého cieľom je realizácia verejného rozpočtu, zabezpečuje najmä centralizáciu príjmov, realizáciu verejných rozpočtov, správu pohľadávok a záväzkov štátneho rozpočtu a dennú likviditu štátneho rozpočtu
•	predstavuje nový systém v komplexnom finančnom manažmente verejných financií a v riadení hotovosti, dlhu a investovania krátkodobých prebytkov likvidity verejného sektora
•	zabezpečuje centralizáciu príjmov a realizáciu verejných rozpočtov, správu pohľadávok a záväzkov štátneho rozpočtu a dennú likviditu štátneho rozpočtu
•	je to rozpočtová organizácia zapojená na štátny rozpočet prostredníctvom rozpočtovej kapitoly ministerstva financií
•	spôsob kreácie: štátnu pokladnicu zastupuje a riadi riaditeľ, ktorého vymenúva a odvoláva predseda Úradu pre štátnu službu SR
•	zákonná úprava : zákon č. 291/2002 Z.z. o štátnej pokladnici a o zmene a doplnení niektorých zákonov

Možno ešte spomenúť ďalší orgán, ktorý však nemá právnu subjektivitu:

VII.  Vnútorné štruktúry orgánu štátnej správy, ktoré nemajú právnu subjektivitu, ale majú v názve „úrad“

Počet orgánov: 1

1. Úrad daňového preverovania
•	je daňovým orgánom zriadeným pre územné obvody všetkých daňových úradov, ktorý najmä plní úlohy v oblasti odhaľovania trestných činov spáchaných v súvislosti s porušením daňových predpisov a zisťovania ich páchateľov a plní úlohy v rámci prevencie páchania trestných činov v súvislosti s porušením týchto predpisov
•	zákon nedefinuje jeho právny status – nie je rozpočtovou organizáciou,
•	má však celoslovenskú pôsobnosť - zriaďuje pre územné obvody všetkých daňových úradov
•	vnútornú organizáciu úradu určuje  Ústredné daňového riaditeľstvo
•	Zákonná úprava: 	zákon č. 150/2001 Z.z. o daňových orgánoch a ktorým sa mení a dopĺňa zákon č. 440/2000 Z.z. o správach finančnej kontroly v znení neskorších predpisov
spôsob kreácie: úrad riadi a za jeho činnosť zodpovedá riaditeľ, ktorého vymenúva a odvoláva generálny riaditeľ Ústredného daňového riaditeľstva. Riaditeľ úradu zodpovedá za činnosť úradu generálnemu riaditeľovi  Ústredného daňového riaditeľstva.